Nõmme Mudajärv
Mudajärv (ka Nõmme Mudajärv) on kaitsealune looduslik järv Sakala kõrgustiku idaosas, Viljandi maakonnas Viljandi vallas Mäeltküla külas. Järv on kagu-loodesuunaline, järve pindala on 2,1 ha, pikkus 290 m, laius 100 m, kaldajoone pikkus 1,07 km ja kõrgus merepinnast 63 m. Limnoloogilise tüübi järgi on veekogu makrofüüdijärv ehk suurtaimerikas järv. Järv on avalikult kasutatav veekogu. Järv kuulub Ida-Eesti vesikonda ja Võrtsjärve alamvesikonda. Järve lõunakallas asub Lolu külas. Järve loodetipust voolab välja kraav, mis suubub umbes 400 m kaugusel Valgjärve. Kahe järve vahel on Ida- ja Lääne-Eesti vesikonna veelahe. Mudajärv kuulub kaitse all oleva Loodi looduspargi koosseisusu.